
የሰመራ ከተማ አስተዳደርን ለማቋቋም ስልጣንና ተግባሩን ለመወሰን የወጣ አዋጅ 
             ገጽ-----------------------------  1
አዋጅ ቁጥር 33/1998 ዓ.ም
የሠመራ  ከተማ አስተዳደርን ለማቋቋም ስልጣንና ተግባሩን ለመወሰን የወጣ አዋጅ
መግቢያ
   የአፋር ብሄራዊ ክልል ዋና  ከተማ የሆነችው ሠመራ የአገራችን የደረቅ ወደብ ከተማ ሆና እንድትታይ  መሰረታዊ የሆኑ  የማዘጋጃ ቤት  አገልግሎቶች   በተቀላጠፈና ፍትሃዊ  በሆነ መልኩ ማቅረብና ፈጣን  እድገቷን   እውን ማድረግ አስፈላጊ  ሆኖ በመገኘቱ  ኗሪዎቿም የከተማ አስተዳደር መብታቸውን ለመተግበር እና  ከወቅታዊ የፖለቲካ አስተሳሰብ  የእድገትና ልማት አቅጣጫ  አንፃር ከተማዋን በከተማ አስተዳደር  ለማቋቋምና ለማደራጀት  የሚያስችል የህግ   ማዕቀፍ  አስፈላጊ ሆኖ በመገኘቱ ፤የአፋር  ብሄራዊ ክልላዊ  መንግስት  ምክር  ቤት በተሸሻላው  የክልሉ ህገ መንግስት አንቀጽ 47/3/ሀ/እና በአንቀጽ 57 በተሰጠው ስልጣን መሰረት የሚከተለውን አውጇል፡፡

ምዕራፍ አንድ
ጠቅላላ
አንቀጽ 1
አጭር ርዕስ
ይህ አዋጅ  የሠመራ ከተማ  አስተዳድርን  ለማቋቋምና ስልጣንና ተግባሩን  ለመወሰን  የወጣ አዋጅ›› ተብሎ ሊጠቀስ ይችላል፡፡
አንቀጽ 2
ትርጓሜ፡
    የቃሉ አገባብ  ሌላ ትርጉም ካልተሰጠው በስተቀር  በዚህ አዋጅ፡-
1. ‹‹የከተማ  አስተዳደር›› ማለት  የሰመራ ከተማና በዚህ አዋጅ በሠመራ ከተማ ስር የተጠቃለሉ ቀበሌዎች ነዋሪ ህዝብ የፖለቲካ ፤የአስተዳደር፤ የልማትና የአገልግሎት አሰጣጥ ስልጣን ኃላፊነት በመረከብ የሚሰራ የአካባቢ አስተዳደር ነወ፡፡
2. ‹‹የከተማ ምክር ቤት›› ማለት በዚህ አዋጅ አንቀጽ 8 መሠረት በከተማው ነዋሪ እና በክልሉ መንግስት በተመረጡ አባላት ተውጣጥቶ የሚሰየም ተቋም ነው፡፡
3. ‹‹ከንቲባ›› ማለት በዚህ አዋጅ አንቀጽ 10/3/መሠረት በከተማ  ምክር ቤቱ የሚሰየም የሰመራ  ከተማ  ዋና ስራአስፈፃሚ ነው፡፡
4. ‹‹ከንቲባ ኮሚቴ›› ማለት  በዚህ  አዋጅ አንቀጽ 10/4/ መሰረት  በከተማ ም/ቤቱ የሚሰየም የከተማ አስተዳደሩ የስራ አስፈፃሚ ኮሚቴ ነው፡፡
5. ‹‹ቢሮ›› ማለት የክልሉ የስራና ከተማ ልማት  ቢሮ ነው፡፡
አንቀጽ 3
የተፈፃሚነት ወሰን
    ይህ አዋጅ በሠመራና ከሠመራ ከተማ አስተዳደር ስር በሚዋቀሩ የሎጊያና ሌሎ ቀበሌዎች ጭምር ተፈፃሚ ይሆናል፡፡
አንቀጽ 4
 የሠመራ ከተማ አስተዳደር ህጋዊ ሰውነት ስለማግኘት
1. የሠመራ ከተማ አስተዳደር በዚህ አዋጅ መሠረት የራሱ ህጋዊ ሰውነት ያለው አስተዳደር ሆኖ ተቋቁሟል፡፡
2. የከተማው አስተዳደር ከሀገር  ውስጥ የገንዘብ  ምንጮች የመበደር ስልጣንን  ጨምሮ ማናቸውንም ውል የመግባት የንብረት ባለቤት በመሆን የመክሰስና የመከሰስ ህጋዊ ችሎታ ይኖረዋል፡፡
ምዕራፍ 5
የሠመራ ከተማ አስተዳደር ስልጣንና ተግባር
1. በዚህ አዋጅ መሰርት የሰመራ ከተማ የውስጥ ጉዳይዋን ለማስተዳደር የሚያስፈልጋት ሙሉ ስልጣን ይኖራታል፡፡
2. የዚህ አንቀጽ ንዑስ አንቀጽ 1 እንደተጠበቀ ሆኖ የከተማ አስተዳደር በዚህ የሚከተሉት ዝርዝር ስልጣን ተግባራት ይኖሩታል፣
ሀ/ ከተማውን በክልሉ ሀግ መንግስት በሌሎች ህጎች መሠረት ለማስተዳደር የሚችሉትን ከባቢዊ ፖሊሲዎችንና ህጎችን የማውጣት የአስፈፃሚነትና የከተማ ነክ የዳኝነት ስልጣን ይኖረዋል፡፡
   ለ/ የተቀናጀ ማህበራዊና ኢኮኖሚያዊ ልማት  ለማምጣት  የሚያስችለውን  ተግባራት በተሰጠው ስልጣን መሰረት ይወስናል፡፡
   ሐ/   የከተማው ልማት ለመምራት  ለማስፈፀም  ለመደገፍ  እቅዶችን ይነድፋል በስራ ላይ ያውላል፤
   መ/  የከተማው መሪ ፕላን እንዲጠናና እንዲሻሻል ያደርጋል ያፀድቃል፣ተፈፃሚነቱንም ይቆጣጠራል፤
   ሰ/ በከተማ አስተዳደሩ ስልጣን ስር የሚፀድቁ የፍትህና የፀጥታ ጉዳዩችን የሚያከናውኑ የፍትህ የፖለቲካ አካልት ያቋቁማል፤
   ረ/ የከተማውን በጀት  የማዘጋጀት የማፅደቅና የማስተዳደር ስልጣን ይኖረዋል፤
   ሸ/ በከከተማው ክልል ውስጥ የሚገኘውን መሬትና የተፈጥሮ ሃብት በህግ መሠረት በበላይነት ያስተዳድራል፤
  ቀ/ በከተማው ስልጣን ስር በሚወድቁ  የፋይናንስ  ጉዳዩች ላይ በህግ መሠረት ግብርና ቀረጥ ይጥላል የአገልግሎት ክፍያዎችን ይወስናል ይሰበሰባል፤ በገቢ ማስገኛ  ተግባራት ላይ  ይሳተፋል በስሙ እርዳታና ስጦታ ይቀበላል ይሰጣል፤ የክልሉ ምክር ቤት  በሚወስነው  መሠረት ከክልሉ  መንግስት ጋር የገቢ ክፍፍል ያደርጋል፡፡ በመግቢያው  ላይ የተጠቀሰውን የከተማውን ራዕይ እና አላማ ከግብ ለማድረስ ከመንግሰት ከግሉ ሴክተር እና ከበጎ ፈቃድ ድርጅቶችና መ/ቤቶች ጋር በአጋርነት ይሰራል፡፡የከተማው አስተዳደር የሠራተኛውንና በህጋዊ መንገድ ያገኛቸውን የመንግስት ቤቶች የማስተዳደር፤የማከራየት፤ገቢያቸውን የመሰብሰብና የመሸጥ ስልጣን ይኖረዋል፤
    በ/ የከተማውን አስተዳደር ሠራተኛና ኃላፊዎች በህግ መሠረት ይቀጥራል ያስተዳድራል ያሰናብታል፤
አንቀጽ 6
የአመራር ዘይቤ 
   የሠመራ ከተማ የምክር  ቤት ከንቲባ አመራር ዘይቤ ይኖራታል፤
አንቀጽ 7
የሠመራ ከተማ አስተዳደር አካላት
  የሰመራ ከተማ አስተዳደር የሚከተሉት አካላት ይኖሩታል
1. የከተማ ምክር ቤት 
2. ከንቲባ
3. የከንቲባ ኮሚቴ
4. የከተማ አገልግሎት ስራ አስኪያጅ
5. የከተማ ነክ ጉዳዩች ፍርድ ቤት
አንቀጽ 8
የሠመራ ከተማ ምክር ቤት አባላት ምርጫ የአገልግሎት ዘመን፤
1. የከተማ ምክር ቤት አባላት ምርጫ በነዋሪው ህዝብ ነፃ፤ትክክለኛና ሚስጥራዊ በሆነ የድምጽ አሰጣጥ ይፈፀማል፤
2. የዚህ አንቀጽ ንዑስ  አንቀጽ  አንድ ድንጋጌ እንደተጠበቀ ሆኖ  የክልሉ መስተዳደር  ም/ቤቱ 1/10ኛ የሆኑ አባላት የሚሰየሙበት ይሆናል፤
3. የከተማ ምክር ቤቱ አባላት ብዛት የክልል መስተዳደሩ ም/ቤት   በሚያወጣው ደንብ የሚወሰን ይሆናል፤
4. የዚህ አንቀጽ  ንዑስ አንቀጽ 2 ድንጋጌ እንደተጠበቀ  ሆኖ በብሄራዊ ምርጫ ህግ መሠረት ይሆናል፤

አንቀጽ 9
የሠመራ ከተማ  አስተዳደር የሥራ ዘመን
    በዚህ አዋጅ አንቀጽ ንዑስ  አንቀጽ1፤2ና 3 የተገለፁት የከተማው አሰተዳደር አካላት የስራ ዘመን  አምስት ዓመት ይሆናል፡፡ ሆኖም አንድ አባል እንደገና ሊመረጥ ይችላል፡
አንቀጽ 10
ስለ ከተማ ምክር ቤቱ ስልጣንና ተግባር
    የከተማ ምክር ቤቱ ከዚህ የሚከተሉት ስልጣንና ተግባር ይኖሩታል፤
1. የከተማው ምክር ቤት በዚህ አዋጅ መሠረት የከተማ አስተዳደር ሙሉ ስልጣን ተሠጥቶታል ፤ በዚሁ መሠረት የከተማ አስተዳደሩን ስልጣን ተግባራት  በአግባቡ  በስራ  ላይ እንዲውሉ ያደርጋል፤
2. ከስልጣንና ኃላፊነቱ ጋር የተዛመዱ ከአካባቢያዊ ፖሊሲዎችና  ህጎችን ያወጣል ውሳኔዎችን ይሰጣል፤
3. ከአባላቱ መካከል የከተማውን ከንቲባና አፈ-ጉባኤ ይሾማል፤
4. በከንቲባው አቅራቢነት የከንቲባ ኮሚቴ አባላትን፤ የከተማ ነክ ጉዳዩች ፍርድ ቤት ዳኞችን እና የማዘጋጃ ቤት አገልግሎት  ስራ አስኪያጅን ሹመት ያፀድቃል፤
5. የከተማውን ፕላን ያፀድቃል ፤ተግባራዊ መሆኑን ያረጋግጣል
6. የከተማ አስተዳደሩን ዓመታዊ የስራ ፕሮግራምና የማስፈፀሚ በጀት ረቂቅ መርምሮ ያፀድቃል  በአግባቡ መፈፀሙንም ያረጋግጣል፤
7. ከክልልና ከአገር አቀፍ እህት ከተሞች ጋር የተደረጉ ስምምነቶችን  ምርምሮ ያፀድቃል፤
8. ከንቲባወ፤ የከንቲባ ኮሚቴውና ሌሎች የስራ ኃላፊዎችን ለጥያቄ ይጠራል አሰራራቸውን ይመረምራል፡፡
9. የከተማ አስተዳደሩ ገንዘብና ንብረት በህግ አግባብ ለተፈቀደልት አገልግሎት መዋል፤ አለመዋሉን ለማረጋገጥ በኦዲተሮች እንዲመረመር ያደርጋል፡፡ በሚቀርብለት ሪፖርት መሠረት ተገቢውን ውሳኔ ይሰጣል፤
10. አስፈላጊ ሆኖ ሲገኝ ልዩ ልዩ ኮሚቴዎች ያቋቁማል፤ተግባራቸውንም ያካትታል፤

አንቀጽ 11
ስለ ቤቱ አሠራር ሥነ-ሥርዓት
1. ም/ቤቱ በሶስት ወር  አንድ ጊዜ መደበኛ ስብሰባ ያደርጋል ሆኖም በአባላቱ መካከል 1/3ኛው ወይም ከንቲባው ጥያቄ ሲያቀርብ ም/ቤቱ አስጨኳይ ስብሰባ ሊጠራ ይችላል፤
2. ከም/ቤቱ አባላት መካከል ከ2/3ኛው በላይ የሚሆኑ በስብሰባው ላይ ከተገኙ ምልዐተ  ጉባዔ ይሆናሉ፤
3. ም/ቤቱ የስብሰባ ቃለ ጉባኤዎችን በመመዝገብ  እንዲያዙ ያደርጋል መዝገቡም ለህዝብ ክፍት መሆን ይኖርበታል፤
አንቀጽ 12
የአፈ ጉባኤ ሥልጣንና ተግባር
   በዚህ አዋጅ አንቀጽ 10/3/ የተመረጠው አፈ-ጉባኤ ተጠሪነቱ ለከተማው  ምክር ቤት ሆኖ ከዚህ የሚከተሉት ስልጣንና ተግባራት ይኖሩታል
1. የመወያያ አጀንዳዎች ያዘጋጃል የምክርቤቱን ስብሰባዎች  ይመራል
2. እንደአስፈላጊነቱ  ምክርቤቱን በቋሚና በጊዜያዊ ኮሚቴዎች ያደራጃል
3. ከሶስተኛ ወገኖች  ጋር በሚደረጉ ግንኙነቶች ምክርቤቱን ይወክላል
4. ም/ቤቱ በአባላቱ ላይ  የሚወሰደውን የዲሲፕሊን  እርምጃዎች ያስፈፅማል 
5. የም/ቤቱን አባላት  የአቅም ግንባታ  ስራዕቅድ ያዘጋጃል ከሚመለከታቸው አካላት ጋር በጋራ ይሰራል
6. ለስራው አጋዥ የሆኑ  ድጋ ሰጭ ሰራተኞችን  ይቀጥራል 
7. በም/ቤቱ የሚሰጡትን ሌሎች ተግባሮች ያከናውናል፡፡



አንቀጽ 13
የከንቲባው ስልጣንና ተግባር
   በዚህ አዋጅ አንቀጽ 10 /3/ መሠረት በም/ቤቱ አባላት አብላጫ ድምጽ  የጠመረጠው የከተማ ከንቲባ ተጠሪነቱ ለከተማ ም/ቤቱ እና ልክልሉ ርዕስ መስተዳደር  ሆኖ  ከዚህ የሚከተሉት ስልጣንና ተግባ ይኖሩታል፡-
1. ከንቲባው የከተማው  ስራ መሪ የከንቲባ  ኮሚቴ ሰብሳቢና የከተማ አስተዳደሩ ዋና ስራ አስፈፃሚ ሹም በመሆን ስራዎችን በበላይነት ይመራል ያስተባብራል ይቆጣጠራል፡፡
2. አካባቢያዊ  ፖሊሲዎችን የአሠራር ሥራዓቶችን እና የአፈፃፀም ሥርዓቶችን  ያዘጋጃል ያደርጋል ለም/ቤቱ አቅርቦ ሲፀድቅም በስራ እንዲተገብሩ ያደርጋል፡፡
3. የፌደራልና የክልል  እንዲሁም  የከተማ ም/ቤቱ ያወጣቸውን ህጎች ያስፈጽማል በሌሎች መፈፀማቸውም  ይከታተላል
4. ከአምስት ያልበለጡ የከንቲባ ኮሚቴ አባላትን በምክር ቤት እንዲፀድቁለት ያቀርባል
5. የከተማ ማዘጋጃ ቤት አገልግሎቶች ስራ አስኪያጅ ሹመት ለም/ቤቱ በማቅረብ  ያፀድቃል፡፡
6. የከተማ ነክ ጉዳዩች ፍርድ ቤት ፕሬዝዳንትና ዳኞች መርጦ በም/ቤቱ ያሾማል፡፡
7. የከተማውን ስራ አመራር የዕለት ከዕለት እንቅስቃሴ በቅርብ ይቆጣጠራል፤ ይከታተላል አፈፃፀሙን እየገመገመ ተገቢውን ዕርምጃ ይወስዳል፡፡
8. ለመራጩ ህዝብ  ለከተማ  ም/ቤቱና አግባብ ላለው መስተዳድር አካ ወቅታው የስራ  እንቅስቃሴ ዘገባዎችን ያቀርባል፡፡
9.  የከተማ አስተዳደሩ  ከሶስተኛ ወገኖች  ጋር የሚያደርገውን ግንኙነት አስተዳደሩን ይወክላል ኦፊሴላዊ ስነ-ስርዓቶችን ይመራል፡፡
10.  በአካባቢ ጉዳዩች ላይ  ለመወያየት ህዝባዊ መድረኮችን ያዘጋጃል
11. ከም/ቤቱ የሚሰጡትን ሌሎች  ተግባራት ያከናውናል፡፡



አንቀጽ 14
ስለ  ምክትል ከንቲባ ስልጣንና ተግባር
1. አስፈላጊ  ሆኖ ሲገኝ ምክር ቤቱ ከአባላቱ ማካከል ምክትል ከንቲባ ለመምረጥ ይችላል፡፡
2.  ምክትል ከንቲባው  ተጠሪነቱ ለከንቲባው ሆኖ 
ሀ/ ከንቲባው በማይኖርበት ጊዜ እሱን ተክቶ ይስራል
ለ/  በከንቲባው ተለይተው የሚሰጡትን ስራዎች  ይሰራል፡፡

አንቀጽ 15
ስለ ከንቲባ ኮሚቴ ስልጣንና ተግባር
   የከንቲባ ኮሚቴ አባላት  ተጠሪነጣቸው  ለከተማው ም/ቤቱና  ለከንቲባው  ሆኖ ከዚህ የሚከተሉት ስልጣንና ተግባር ይኖራቸዋል፡፡
1. በከተማውና በክልል ም/ቤቱ እንዲሁም  በፌደራል መንግስት የወጡ ህጎችና የተላለፉ ውሳኔዎች  በከተማው ክልል  ውስጥ በስራ መተርጎማቸውን  ያረጋግጣል 
2. የማህበራዊ ኢኮኖሚያዊና  የልማት ፖሊሲና ስትራቲጂዎች  ይነድፋል  ለምክር ቤቱም  የውሳኔ ሃሳብ ያቀርባል አፈፃፀማቸውን ይከታተላል ሲፀድቅም  በአግባቡ መፈፀማቸውን  ያረጋግጣል፡፡
3.  በከተማ አስተዳደሩ ስር የሚያውቁ ጉዳዩች ላይ የከተማ ሀግ ረቂቅ ያዘጋጃል ለም/ቤቱ እንዲፀድቅለት  ያቀርባል፡፡
4. የከተማ አስተዳደሪን አመታዊ በጀት  እና የስራ ፕሮግራም  ያነድፋል ያዘጋጃል ይህንኑ  ለም/ቤቱ አቅርቦ  ያፀድቃል  ሲፀድቅም በተግባር ላይ እንዲውሉ ያደርጋል፡፡
5.   በከተማ አሰተዳደር  ውስጥ  ህግና  ስርዓት መከበራቸውን ያወጣል፡፡
6. የኮሚቴውን ስብሰባና የአሰራር  ስነ ስርዓት መመሪያ ያወጣል፡፡
7. ከኮሚቴው አባላት  ውጭ  የሆኑ  ኃላፊዎችንና  ሠራተኞችን  ደመወዝና ጥቅማጥቅም  በሚመለከት አጥንቶ  ለከተማ ም/ቤቱ የውሳኔ አስተያየት  ያቀርባል፤በእርሱም አማካኝነት  ለክልሉ መስተዳደር ም/ቤት አቅርቦ ያፀድቃል፡፡
8. በከተማው መ/ቤትና በከንቲባው የሚሰጡትን ሌሎች ተግባራት ያከናውናል፡፡

ስለከተማው ማዘጋጃ ቤት አገልግሎቶች ስራ አስኪያጅ ስልጣንና ተግባር
      የከተማው  ማዘጋጃ ቤት አገልግሎቶች ዋና ስራ አስኪያጅ  ተጠሪነቱ  ለከንቲባው ሆኖ ከዚህ የሚከተሉት  ስልጣንና ተግባራት ይኖሩታል፡፡
1. በስሩ የሚገኙትን የስራ ኃላፊዎች እና ሠራተኞችን እንደ አሥፈላጊነቱ በሕግ መሠረት ይቀጥራል፤፤
2. የፌዴራሉና የክልሉ ሕጎችን እንዲሁም የከተማ አስተዳደሩ በየጊዜው የሚወጣቸውን ፖሊሲዎች ፤መመሪያዎችና ውሳኔዎችን በአግባቡ ስራ ላይ እንዲውሉ ያደረጋል፤፤
3. ወቅታዊ የስራ እቅድ ክንውንና የፋይናንስ እንቅስቃሴ ሪፖርቶችን ለከንቲባውና ለከተማ ም/ቤቱ ያቀርባል፤፤
4. የከተማውን ገቢ የሚያሻሽሉ ለከተማው ነዋሪዎች ደህንነትና ዋስትና የሚሰጡ ሁኔታዎችንና የተቀናጀ አገልግሎት አቅርቦት የሚሰጥበትን ሥርዓት እያጠና ለከንቲባውያቀርባል፤፤
5. የከተማውን ህዝብ አቤቱታዎች ያስተናግዳል አፋጣኝ መልሶችንም ይሰጣል፤፤
6. የስራ ፀባዩ ም/ስራ አስኪያጅ የሚስፈልገው ሆኖሲያገኘው ለከንቲባው ጥያቄ በማቅረብ  በከንቲባው  እንዲሾም ያደርጋል፤፤
7. የከተማውን የውስጥ ለውስጥ መንገዶች፤ የመንገድ መብራቶች፤የጎረፍ ተፋሰስ ቦዮችንና የፋሳሽ ቆሻሸ ማስተላለፊያ መስመሮች እንዲዘረጉ ያደረጋል፤፤
8. የደረቅ ቆሻሻማስወገጃ ስርዓት ይዘረጋል፤የደረቅ  ቆሻሻማስወገድና የበከላ ቁጥጥርን የሚካትቱ የአካባቢ አገልግሎትችን ይሰጣል፤፤
9. ዛፎች ሞቃት አየሩን በመለወጥ ነፋሻና ለነዋሪዎች ምቹ እንዲሆኑ የዛፍ ተከላእንዲካሄድ ያደርጋል ያስተባብራል፤ይቆጣጠራል መናፈሻና የአትክልት ስፍራዎችንም ያደራጃል፤፤
10. ለከተማው ነዋሪ ህዝብ የትምህረተ፤የህክምናና የጤና እንክብካቤ አገልግሎቶችን ይሰጣል ኤች አይ ቪኤድስን ፤ወባን እና ነቀርሳን በመሳሰሉ ጉዳይ በሽታዎች ላይ የሚደረግ ዘመቻን ይደርጋል፤ ያበረታታል ፤ለአረጋዊያን ፤ለአካል ጉዳተኞችና ለወላጅ አልባ ህፃናት እንክብካቤ ያደርጋል ፤የመቃብር ቦታ አቅርቦትን የቄራ አገልግሎትን የመናኸሪያና የመገበያያ ቦታዎችን ያደራጃል፤፤
11. የውሃ  የመብራትና የስልክ አገልግሎት  እንዲስፋፋ  ከሚመለከታቸው አካላት ጋር   በመነጋገር አፈፃፀማቸውን   ይከከታተላል፡፡ ኢንቨስትመንት በማስፋፋት የማይከሮ ፋይናንስና የብድር  ቁጠባ ፕሮግራሞችን እንዲሁም  የድህነት ቅነሳ    ፕሮግራሞችን ቅነሳ  በማፋጠን  የከተማዋንና  የነዋሪዎቿን   ዘላቂ  ልማት ያፋጥናል፡፡
12. የመሬት አቅርቦትን ያፋጥናል ለዚህ  የሚያስፈልገውን  ቴክኒካዊ  ድጋፍ ይሰጣል 
13. በቴክኒክና  በምህንድስና  አገልግሎቶች  ረገድ በከተማው መሪ ፕላን መሠረትየመኖሪያ ቤቶችን የልማት  ተቋማት  መስሪያ ቦታዎችን እያዘጋጀ ለተጠቃሚዎች  በአግባቡ ያቀርባል፡፡
14. በከተማ አስተዳድር በጀት ለሚሰሩ የኮንስትራክሽን  ስራዎች የሚያስፈልጉ  የዲዛይንና  የኮንስትራክሽን  ሰራዎች  በተገባለቸው ውል መሰረት  የጥራት ደረጃቸውንና የጊዜ  ገደቦች ተጠብቀው መሠራታቸውን ለማረጋገጥ የሚያስችል  ቁጥጥር ያደርጋል፡፡
15. በከተማው  ክልል ውስጥ  የይዞታ ምስክር ወረቀትና የቦታ ካርታ  እንዲሁም የስራ ፈቃድ የመስጠት የሥም ንብረት ዝውውሮችን  የሀመመዝገብ ስራ ይሠራል፡፡
16. በከተማ አስተዳደሩ  ይዞታ ስር  የሚገኙ ቤቶች  እንዲጠገኑ እንዲታደሱ  ያደርጋል፡፡
17. የከተማውን ፕላን ለማስፈፀም  የሚረዱ ዝርዝር  ፕላኖችና ጥረቶችን  ያዘጋጃል፡፡
18.  ህገ-ወጥግንባታዎችመቆጣጣር እና ማፍረስ የከተማውን እድገት በስርዓት ለመምራት የሚያስችሉ  አጠቃላይ ሁኔታዎችን ማጥናት የፖሊሲና  የህግ ሃሳቦችን ማመንጨት
19. ከከንቲባው የሚሰጡትን ሌሎች  አግባብ ያላቸውን ስራዎች መስራት፡፡

ክፍል ሁለት
ልዩ ልዩ ድንጋጌዎች

የክልሉ መንግስት ጣልቃ ስለሚገባባቸው ሁኔታዎች
1. የከተማው አስተዳደር በህግ መንግስት ስርዓቱ ላይ ወይም በነዋሪው  ህዝብ ደህንነት ላይ አደጋ የሚያስከትል ካልሆነ በስተቀር ጣልቃ አይገባም፡፡
2. በዚህ  አንቀጽ ንዑስ አንቀጽ 1 ስር የተደነገገው ድንጋጌ ቢኖርም  የክሉ መስተዳደር ም/ቤት የህዝቡን ጥቅም  የሚጎዳ ወይም ህገ መንግስታዊ ስርዓቱን አደጋ ላይ የሚጥል ከባድ ጥፋት  መፈፀሙን  ሲረዳ  የከተማውን  ም/ቤት ለጊዜው  ከስራ አግዶ የማቆየትና  ጉዳዩን የማጣራት ስልጣን  ይኖረዋል፡፡ ጊዜያዊ  የከተማ አስተዳደርም ይሰይማል፡፡
3. የክልሉ ም/ቤት በክልሉ መስተዳደር ም.ቤት ተጣርቶ በቀረበለት ጉዳይ ላይ የመጨረሻ  ውሳኔ  ሊሰጥ  ይችል፡፡ውሳኔው የከተማ ም/ቤቱን  እስከመበተን  የሚደርስ ሊሆን ይችላል፡፡
4. በዚህ አንቀጽ ንዑስ  አንቀጽ 3 ድንጋጌዎች  መሰረት የከተማው  ም/ቤት  የተበተነ ከሆነ  ብተናው ተግባራዊ ከሆነበት ቀን ጀምሮ ባሉበት  ስድስት ወራቶች ድጋሜ ምርጫ መካሄድ አለበት፡፡

ስለ ሠመራ ከተማ እሰተዳደር ንዑስ አካላት
1. ሎጊያ   የሠመራ ከተማ አስተዳደር ንዑስ አካል ሆና በዚህ አዋጅ  ተደራጅታለች፡፡
2.  በሠመራ ከተማ በክልሉ ውስጥ የሚቋቋሙ ቀበሌዎች  የከተማው ንዑስ አካል ሆነው  ይደራጃሉ፡፡
3.  በሎጊያና በሠመራ ከተማ ያሉ ቀበሌዎች  በክልሉ ህገ መንግስት በአንቀጽ 88 እስከ 99 በተደነገገው መሠረት የራሳቸው በህዝብ  የተመረጠ የቀበሌ ምክር ቤት፤ የቀበሌ  መስተዳደር ም/ቤትና ማህበራዊ ፍርድ ቤት ይኖራቸዋል፡፡ ስልጣንና ተግባራቸውም በህግመንግስቱ  በተደነገገው መሰረት  የሚፈፀም  ይሆናል፡፡ ይህ እንዳለ ሆኖ  የክል መንግስት ከቀበሌዎች ጋር የሚገኘው በከተማው አስተዳደር  አማካኝነት ይሆናል፡፡
4.  የዚህ አንቀጽ ንዑስ  አንቀጽ 3 እና የክሉ ህገ መንግስት  ድንጋጌ እንደተጠበቀ ሆኖ የቀበሌዎቹ ም/ቤት  ተጠሪነት ለከተማ አስተዳረሩ ም/ቤት  ይሆናል፡፡ የቀበሌ አስተዳዳሪዎቹ  ተጠሪነት ለቀበሌ ም/ቤቱና ለከተማው ከንቲባ  ይሆናል፡፡ ሆኖም  የማዘዘጋጃ ቤት አግልግሎቶችን በተመለከተ  ለማዘጋጃ ቤት  አገልግሎቶች ስራ እስኪጀምር  ተጠሪና ተጠያቂ ይሆናሉ፤፤

ከክልሉ ስራና ከተማ ልማት ቢሮ ጋር ስለሚኖሩ የስራ ግንኙነት
   ሞያዊ  ግንኙነትን በተመለከተ የከተማ አስተዳደረሩ ተጠሪነቱ  ለክልል ስራና ከተማ ልማት ቢሮ  ሆኖ ቢሮው  በከተማ አስተዳደሩ ጉዳይ ላይ ከዚህ  የሚከተሉት ዝርዝር ስልጣነወና ኃላፊነቶች ይኖሩታል፡፡
1. ስልጠና  የግንዛቤ ማዳበሪያና  የልምድ ልውውጥ ፕሮግራሞች  የመሳሰሉትን ቴክኒካዊ  ግብዓቶች የከተማ አስተዳደሩን  አቅም  እንዲጎለብት በቅርብ ሆኖ ያግዛል፡፡
2. በምንግስትና በከተማ አስተዳደሩ መካከል መልካም የስራ ግንኙነቶችን ይፈጥራል ያስፋፋል፡፡ ሌሎች ሞያዊ ቴክኒካዊ ድጋፍች ይሰጣል፡፡
3. የከተማውን ሁለገብ እንቅስቃሴ  ለማስፋፋት   በማሰብ  የጥናት የምርምርና  ልማት  ስራዎችን ያካሂዳል፡፡
4. በከተማ አስተዳደሩን የእድገት ፕላን ከአጠቃላይ የክልሉ የእድገት  ፍላጎት ጋር የተጣጣመ መሆኑን ያረጋግጣል፡፡
5. የከተማ አስተዳደሩን የእድገት  ፍላጎት ጋር የተጣጣመ መሆኑን ያረጋግጣል፡፡

ስለ በጅትና  የገቢ ምንጮች
1. የሠመራ ከተማ አስተዳደር የሚከተሉት የበጀትና የገቢ ምንጮች ይኖሩታል
ሀ/ ከክልል መንግስት ከሚገኙ ድጎማ
ለ/ ከተማው ከከሚሰጠው አግልግሎቶች የሚሰበሰብ ገታክስና  ግብር
ሐ/ ከተለያዩ  ተቋማት ከሚገኙ ብድር
መ/ ከሌሎች ምንጮች 
2. የከተማ  አስተዳደሩን አገልግሎት  ታክስና ግብር አጣጣል በተመለከተ የክልል  መስተዳድር ም/ቤት ደንብ  ሊያወጣ ይችላል፡፡
3. የከተማው አስተዳደር  የበጀት አመት የክልል መንግስቱ  የበጀት አመት ይሆናል፡፡

ከተጎራባች ገጠር አካባቢዎች  ጋር ስለሚኖር ግንኙነት
1. የሠመራ  ከተማና በዙሪያዋ ያሉ የገጠር አካባቢዎች በጋራ በሆኑ ጉዳዮች ላይ ውይይት  የሚያረግብትና  መፍትሄ የሚፈለግብት መድረክ በጋራ ሊቋቋሙ ይችላሉ፡፡
2. ሁሉም ችግሮች በሰላም መፍትሄ  ይፈለግላቸዋል ይህ ካተሳካ ግን  የክልል  ምንግሰት ጣልቃ በመግት ጉዳዩ መፍትሄ እንዲያገኝ ያደርጋል፡፡

ስለ ሂሳብና ንብረት መዛግብት አያያዝና ቁጥጥር
1. የሠመራ ከተማ አስተዳደር የተሟላና ትክክለኛ የሆኑ የሂሳብ መዛግብት ይይዛል፡፡
2. የከተማው አስተዳደር መስሪያ ቤት ወይም በውጭ ኦዲተሮች  ያስመረምራል የራሱ የውስጥ ኦዲተርም ይኖረዋል፡፡

ስለ ፋይናንስ አያያዝና አስተዳደር
1. የከተማው  አስተዳደር የራሱን ፋይናንስ የማደራጀትና  የማስተዳደር ስልጣንና ኃላፊነት ይኖረዋል፡፡
2. የከተማው አስተዳደር ከልዩ ልዩ አርዕስቶች የሚሰበስባቸውን ገቢዎችና  የሚቀበላቸውን  ክፍያዎች የሚያከማቹበት  የባንክ ሂሳብ በስሙ ይከፈታል ያንቀሳቅሳል አስፈላጊ ሆኖ ሲያገኘው ይዘጋል፡፡
3. የከተማው አስተዳደር የሚመራበትን የፋይናንስ  አስተዳደር ደንብ የክልሉ መስተዳደር ደንብ የክልሉ መስተዳደር  ም/ቤት ያወጣል፡፡

ስለሰው ኃይል አስተዳደር
1.  የሠመራ ከተማ  አስተዳደር በህግ መሠረት  የራሱን   የስራ አመራሮች የመሾም  ሠራተኞችን የመቅጠር የማሳደግ ደመወዝና ልዩ ልዩ አበላቸውን የመወሰን እንደ እስፈላጊነቱ የስነስርዓት እርምጃ  የመውሰድና የስራ ማሰናበት ስልጣ ይኖረዋል፡፡
2.  በዚህ አንቀጽ ንዑስ  አንቀጽ 1 እና በዚህ አዋጅ አንቀጽ 10 /4/ ና 16/1/
መሠረት የሚከናወነው ሹመትና ፤የስራ ቅጥር የሞያ ብቃት መሰረት በደረገ መልኩ የመፈፀም ይሆናል፡፡
3. የከተማ አስተዳደሩ ሠራተኞች ቅሬታ በይግባኝ  የሚስተናገዱበት አካል በክልል መስተዳደር  ም/ቤት በሚወጣ ደንብ ይወሰናል፡፡
4. የከተማ አስተዳደሩ የሚሰራበትን የሰው ሃይል አስተዳደር ደንብ የክልል መስተዳድር ም/ቤት ያወጣል፡፡

ስለ ከተማ ነክ ጉዳዮች ዳኝነትና ፖሊስ አካላት
1. በዚህ  አዋጅ መሰረት በሰመራ ከተማ አስተዳደር ስር እንደ አስፈላጊነቱ  የከተማ ነክ ጉዳዮች ፍርድ ቤትና የከተማ ፖሊስ ጽ/ቤት ያቋቁማል ዘርዝሩ በህግ ይወሰናል፡፡
2. ከተማ አስተዳደሩ ከላይ በንዑስ አንቀጽ1 ስር የተገለፁትን  የከተማ ነክ ፍርድ ቤትና የፖሊስ  ጽ/ቤት  እስከሚያቋቁም  ከሚመለከታቸው የፍትህ አካላት  ጋር  በመነጋገር  የከተማ ነክ  ጉዳዮች  በመደበኛ ፍርድ ቤት እንዲታዩና የከተማውን ሰሰላም  ደህንነት  በክልሉ ፖሊስ አካላት የሚጠበቁበትን ሁኔታ ያመቻቻል፡፡

የመሸጋገሪያ ድንጋጌ 
1. በዚህ አዋጅ መሰረት የሚቋቋመው   የሠመራ ከተማ አስተዳደር ም/ቤት እና  የከንቲባ ኮሚቴው በአግባቡ ስራውን  እስከሚጀምር  ድረስ ላልተወሰ ግዜ የከተማ  አስተዳደሩን  አጠቃላይ ስራዎች  በበላይነት  የሚመሩና ጊዜያዊ የከተማ  ከንቲባና ሌሎች የስራ አመራሮችን የክልሉ መስተዳደር  ም/ቤት ይሾማል  ስራቸውን  በበላይነት ይቆጣጠራል ይከታተላል፡፡
2. የጊዜያዊ  ከንቲባው ተጠሪነት  ልክልሉ ርዕሰ መስተዳደር ይሆናል  የሥራ አመራሮቹ ተጠሪነት ለጊዜያዊ  ከንቲባውና ሞያዊ ጉዳዩች  ላይ ተጠሪነታቸው  ልክልሉ  ስራ ከተማ ልማት ቢሮ  ይሆናል፡፡
3. የጊዜያዊ  የከንቲባ  እና የከተማው ማዘጋጃ ቤት አግልግሎቶች ስራ አስኪያጅ ስልጣንና  ተግባር በዚህ አዋጅ  እንደ ቅደም ተከተሉ  በአንቀጽ 13 እና በአንቀጽ 16   ስር የተደነገጉት  ይሆናሉ፡፤
አንቀጽ 27
ተፈፃሚነት ስለሌላቸው ህጎች
   ይህን አዋጅ የሚቃረን  ህግና ልማዳዊ አሰራር በዚህ አዋጅ ውስጥ በተመለከቱት ጉዳዩች ላይ ተፈፃሚነት አይኖራቸውም፡፡

ደንብና  መመሪያ የማውጣት ስልጣን
1. ለዚህ አዋጅ የሚያስፈልጉትን ደንቦች የክልሉ መስተዳደር ም/ቤት ሊያወጣ ይችላል
2. ይህን አዋጅና  በዚህ አዋጅ መሰረት የሚወጡ ደንቦችን ለማስፈጸም የሚያስፈልጉትን  ዝርዝር የአፈፃፀም መመሪያዎች ቢሮው ሊያወጣ ይችላል፡፡

 አዋጁ የሚፀናበት ጊዜ
 ይህ አዋጅ በክልሉ ነጋሪት ጋዜጣ ታትሞ ከወጣበት ጊዜ ጀምሮ የፀና ይሆናል፡፡

